Borspyn - Tead sindroom | Health24
Borspyn - Tead sindroom
Ek het jare gelede baie las van pyne in my bors gehad en die dokter het dit destyds as Tead's sindrome gediagnoseer. Die afgelope paar maande het ek weer baie las daarvan en wil graag weet wat Tead's sindroom behels en wat die behandeling is. Ek is bang as ek die pyne kry dit is dalk 'n hartaanval?
Die spiere in my nek trek ook soms sulke knoppe. Is dit ook as gevolg van die Tead sindroom of iets heeltemal anders?
Answer 639 views
Dion, ek weet nie wat Tead sindroom is nie. Dit klink asof jy dalk Tietze's sindroom het (vernoem na Alexander Tietze). Dit is inflammasie van die rib-borsbeen aansluiting. Die maklikste sal wees om 'n anti-inflammatorikum soos Arthrotec®, Celebrex® of Vioxx® te gebruik en te kyk of dit nie wil help nie. As dit nie werk nie is dit nie inflammasie nie en sal mens dus êrens anders moet gaan soek vir die oorsaak. Sterkte.
NS. Ek het 'n artikel geskryf oor die nie hart oorsake van borskaspyn en as jy belangstel in 'n kopie kan jy my epos by CyberDoc@mweb.co.za.